BGRIM บวก 10 วันราคาพุ่ง 12% เดินหน้าทำ “ออลไทม์ไฮ” ฟากโบรกฯแนะ “ทยอยซื้อ” เคาะเป้า 42 บ.
BGRIM บวก 10 วันราคาพุ่ง 12% เดินหน้าทำ “ออลไทม์ไฮ” ฟากโบรกฯแนะ “ทยอยซื้อ” เคาะเป้า 42 บ. โดย ณ เวลา 10.45 น. อยู่ที่ระดับ 38.75 บาท บวก 0.25 บาท หรือ 0.65% สูงสุดที่ระดับ 38.75 บาท ต่ำสุดที่ระดับ 38.25 บาท ด้วยมูลค่าการซื้อขาย 12.53 ล้านบาท
BGRIM บวก 10 วันราคาพุ่ง 12% เดินหน้าทำ “ออลไทม์ไฮ” ฟากโบรกฯแนะ “ทยอยซื้อ” เคาะเป้า 42 บ.
28 ส.ค. 2562

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10.45 น. อยู่ที่ระดับ 38.75 บาท บวก 0.25 บาท หรือ 0.65% สูงสุดที่ระดับ 38.75 บาท ต่ำสุดที่ระดับ 38.25 บาท ด้วยมูลค่าการซื้อขาย 12.53 ล้านบาท

ทั้งนี้ ราคาหุ้น BGRIM ยังคงเดินหน้าทำนิวไฮอย่างต่อเนื่อง โดยปรับตัวเพิ่มขึ้นติดต่อกันยาว 10 วันติด นับตั้งแต่ราคาหุ้นปิดที่ระดับ 34.50 บาท เมื่อวันที่ 14 ส.ค. 62 คิดเป็นการปรับตัวเพิ่มขึ้น 4.25 บาท หรือคิดเป็น 12.31%
ด้านนักวิเคราะห์ บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” ประเมินราคาพื้นฐาน 42 บาทต่อหุ้น โดยประเมินความสามารถการสร้างรายได้จากโครงการโรงไฟฟ้าที่เปิดให้บริการในปัจจุบันและโครงการที่จะเกิดในอนาคต โดยมีปัจจัยการคำนวณจากกำลังการผลิต (Capacity) ราคาเชื้อเพลิงอัตราแลกเปลี่ยนค่าเงิน และสถานะทางการเงินของบริษัทผ่าน วิธีคิดลดกระแสเงินสดอิสระ (DCF)
นอกจากนี้เมื่อประเมินโครงการในอนาคตที่บริษัทได้มีการทำสัญญาไว้เรียบร้อย บริษัทจะมีโครงการโรงไฟฟ้าในประเทศไทยทั้งหมด จำนวน 9 โครงการ ในต่างประเทศ 6 โครงการ โดยกำลังการผลิตรวมของทุกโครงการจะเป็น 830 MW ทางฝ่ายได้ประเมินการเติบโตเฉลี่ยแบบทบต้นต่อปี (CAGR) ของบริษัทในช่วงปี 2561-2566 แยกออกเป็นรายการดังต่อไปนี้
– กำลังการผลิตติดตั้ง (MW) จะเติบโตต่อปีที่ 12.8%
– ปริมาณไฟที่จะสามารถผลิตได้ (GWh) จะเติบโตต่อปีที่ 7.4%
– รายได้จากการดำเนินงาน จะเติบโตต่อปีที่ 7.4%
– กำไรสุทธิจากการดำเนินงาน จะเติบโตต่อปีที่ 30.5%
โดยสาเหตุที่ทำให้กำไรสุทธิเติบโตก้าวกระโดดมากนั้น เนื่องมาจากโครงการโรงไฟฟ้าใหม่ๆ ของบริษัทจะเป็นโครงการไฟฟ้าที่พึ่งพาพลังงานหมุนเวียนเป็นหลัก ซึ่งโรงไฟฟ้าพลังงานหมุนเวียนจะไม่มีค่าใช้จ่ายในเรื่องของการซื้อเชื้อเพลิงสำหรับการผลิต ซึ่งเป็นค่าใช้จ่ายหลักของโรงไฟฟ้าพลังงานความร้อนร่วม